Nuwe president by Loftus ingehuldig | Maroela Media
Die presidensie het Saterdag aangekondig dié geleentheid sal op 25 Mei plaasvind. Die nasionale verkiesing vind op 8 Mei plaas.
“Om die inhuldiging in ŉ stadion, die grootste in Stad Tshwane te hou, maak voorsiening vir groter openbare deelname aan hierdie belangrike nasionale geleentheid,” het die presidensie gesê.
“Dit is simbolies dat die inhuldiging op Afrikadag sal plaasvind, aangesien dit die regering se toewyding aan die bevordering van die Afrika-agenda bevestig, asook om bande tussen Suid-Afrika en sy buurlande te versterk.”
Khusela Diko, woordvoerder van die president, sê die tema vir die inhuldigingseremonie is “Saam vier ons 25 jaar van vryheid: Hernuwing en groei vir ŉ beter Suid-Afrika”.
Afgesien van die publiek sal verskeie staatshoofde en koninklikes van ander lande ook die geleentheid bywoon. Geloofsleiers, politieke partye en verteenwoordigers van streeks-, kontinentale en internasionale organisasie en liggame, waaronder die Afrika-unie, die Suider-Afrikaanse Ontwikkelingsgemeenskap (SAOG) en die Verenigde Nasies, sal ook by die seremonie wees.
Wonder,wie gaan nou weer alles wat onwetlik en goddeloos is goedkeur,wat kastig moet sien dat alles reg loop in “clownland”
En so gaan belangrike mense opdaag om die volgende dief aan te hang. 5 van die top 10 Anc is korup.
Dink net hoe gaan daai plek lyk na dese..as daar iets gaan oor bly. So meng die sport en politiek. Hoop daar gaan mense wees om skoon te maak en weer op te bou.
Sjoe, ek hou van die tema vir die inhuldigingseremonie. Gaan die uitgeskopte diktator Bashir ook daar wees? Is Trompie van die ‘States’ genooi? Ek verstaan Kadoefie kan nie daar wees. Hopelik is daar genoeg skoonmaakpersoneel om al die rommel na die gebeure bymekaar te maak. Dis mos deel van die pret om te mors.